पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान प्राथमिक एवं माध्यमिक शिक्षक संघ के जिलाध्यक्ष रामस्वरूप गुर्जर की अध्यक्षता में गूगल मीट वेब लिंक पर जिला व ब्लॉक कार्यकारिणी सदस्यों की संयुक्त वर्चुअल बैठक आयोजित हुई। जिलामंत्री सुरेंद्र सिंह ने बताया कि पीडी मद समाप्त कर समस्त कर्मचारियों के वेतन बिल पे-मैनेजर पर बनाने पर चर्चा हुई। संघ के जिला प्रतिनिधि रमेश सिर्रा ने कहा कि एक ही पीईईओ के अधीनस्थ कर्मचारियों के करीब पांच से सात बजट मद आवंटित हैं जिससे उन्हें प्रति माह पृथक से उतने ही बिल बनाने पडते हैं जिससे समय व श्रम के साथ-साथ व्यर्थ में स्टेशनरी भी खर्च होती है।
चाकसू ब्लॉक मंत्री भँवरलाल यादव ने कहा कि डीपीसी में बीए एडिशनल वालों को भी शामिल किया जाए क्योंकि बीए एडिशनल वाले भी सामान्य बीए के अनुसार ही तीन वर्षों में छह पेपर ही देते हैं। इस तरह से तो कोर्ट की रोक से शिक्षा के उन्नयन व विकास का रास्ता ही बंद हो जाएगा। उन्होंने कहा कि प्रधानाचार्य पदों पर सीधी भर्ती होनी चाहिए जिससे युवा व योग्य व्यक्ति को भी समान अवसर प्राप्त हो सकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn